মহাকরণ থেকে রাজ্যের সদর দফতর সরে গিয়েছে নবান্নে। সৌজন্য, মুখ্যমন্ত্রী মমতা বন্দ্যোপাধ্যায়। অদূর ভবিষ্যতে কলকাতা হাইকোর্ট রাজারহাটের নিউ টাউনে সরে যাবে কি? বুধবার নিউ টাউনে কলকাতা হাইকোর্টের নতুন চত্বরের শিলান্যাস অনুষ্ঠানে এই প্রশ্নের স্পষ্ট জবাব মেলেনি। তবে মুখ্যমন্ত্রী ওই অনুষ্ঠানে বিচারপতি, আইনজীবী, আইন দফতরের কর্মচারী-সহ সকলকে অনুরোধ করেন, ‘‘আপনারা সকলে এখানে এসে ভাল করে কাজ করুন।’’